02013O0024 — SL — 01.07.2021 — 003.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B SMERNICA EVROPSKE CENTRALNE BANKE z dne 25. julija 2013 o zahtevah Evropske centralne banke za statistično poročanje na področju četrtletnih finančnih računov (prenovitev) (ECB/2013/24) (2014/3/EU) (UL L 002 7.1.2014, str. 34)

spremenjena z:









▼B

SMERNICA EVROPSKE CENTRALNE BANKE

z dne 25. julija 2013

o zahtevah Evropske centralne banke za statistično poročanje na področju četrtletnih finančnih računov

(prenovitev)

(ECB/2013/24)

(2014/3/EU)







Člen 1

Opredelitev pojmov

V tej smernici:

▼M3

1. „euroobmočje“ pomeni ekonomsko ozemlje držav članic euroobmočja, Evropsko centralno banko (ECB), Evropski mehanizem za stabilnost (EMS) in evropski instrument za finančno stabilnost (EFSF);

▼B

2. „država članica euroobmočja“ pomeni državo članico, katere valuta je euro;

3. „nacionalni podatki“ pomenijo podatke, ki ustrezajo vsem celicam v tabelah 1 do 9 v Prilogi I;

4. „dodatni podatki“ pomenijo podatke, ki ustrezajo črno osenčenim celicam v tabelah 1, 2, 4 in 5 v Prilogi I;

5. „referenčno četrtletje“ pomeni zadnje četrtletno opazovanje v časovni vrsti, ki se poroča.

Člen 2

Obveznosti NCB glede statističnega poročanja

1. NCB poročajo ECB podatke, določene v Prilogi I, po koledarskih četrtletjih, začnejo pa septembra 2014. Podatki so skladni z načeli in opredelitvami iz ESR 2010.

▼M3

2. Zahteve za dodatne podatke zajemajo transakcije in stanja za obdobje od zadnjega četrtletja leta 2012 do referenčnega četrtletja. Dodatni podatki iz stolpca H tabel 1, 2, 4, in 5 v Prilogi I (dodatni podatki, ki se nanašajo na sektor država) ter vrstic 3 in 17 stolpca B tabel 4 in 5 v Prilogi I (dodatni podatki, ki se nanašajo na posojila med nefinančnimi družbami) se lahko poročajo prostovoljno.

▼B

3. Zahteve za nacionalne podatke, ki so določene v tabelah 1–5 v Prilogi I, zajemajo: ▼M3 (a) podatke o transakcijah, stanjih in drugih spremembah obsega (za vrstico 46 tabele 2 „neto finančne transakcije/neto finančna vrednost“ samo transakcije in stanja) za obdobje od zadnjega četrtletja leta 2012 do referenčnega četrtletja in (b) podatke o transakcijah in stanjih za obdobje od prvega četrtletja leta 1999 do tretjega četrtletja leta 2012. Ti podatki se za obdobje od prvega četrtletja leta 1999 do četrtega četrtletja leta 2002 poročajo na podlagi najboljše ocene. Podatki iz stolpcev J in K tabel 1 in 2 v Prilogi I (razčlenitev gospodinjstev in nepridobitnih institucij, ki opravljajo storitve za gospodinjstva) se lahko poročajo prostovoljno. ▼B

4. Zahteve za nacionalne podatke, določene v tabelah 6 do 9 v Prilogi I, zajemajo transakcije, stanja in druge spremembe podatkov o obsegu za obdobje od četrtega četrtletja leta 2013 do referenčnega četrtletja.

▼M3

5. Nasprotna sektorja „euroobmočje razen domači“ in „rezidenti zunaj euroobmočja“, določena v vrsticah 16–29 tabel 3–7 in vrsticah 15–27 tabel 8–9 v Prilogi I, se prilagodita, da odražata sestavo euroobmočja na datum poročanja. Ta prilagoditev se opravi vsakokrat, ko država članica uvede euro. Predloženi podatki se popravijo v skladu z različnimi zahtevami za podatke, določenimi v odstavkih 2, 3 in 4, na podlagi najboljše ocene.

6. Ne glede na odstavke 1 do 5 NCB ni treba prenašati: (a) nikoli podatkov, ki se nanašajo na četrtletja pred prvim četrtletjem leta, v katerem je zadevna država članica pristopila k Uniji; (b) pred junijem 2022 nacionalnih podatkov in dodatnih podatkov, ki se nanašajo na sektorsko razčlenitev drugih finančnih institucij (stolpci E.1, E.2 in E.3 tabel 1–2 v Prilogi I); (c) pred marcem 2024 nacionalnih podatkov in dodatnih podatkov, ki se nanašajo na sektorsko razčlenitev drugih finančnih institucij (stolpci E.1, E.2 in E.3 tabel 4–9, vrstice 8–10 in vrstice 22–24 tabel 3–7 ter vrstice 7–9 in vrstice 20–22 tabel 8–9 v Prilogi I); (d) pred marcem 2023 nacionalnih podatkov iz odstavka 3(a), ki se nanašajo na neposredne tuje naložbe (vrstice 2, 12, 16, 22, 24, 43 in 45 tabel 1–2 v Prilogi I); (e) pred marcem 2023 nacionalnih podatkov iz odstavka 3(a), ki se nanašajo na dodatne razčlenitve po instrumentih za pravice do življenjskega zavarovanja in pokojninske pravice (vrstici 33–34 in vrstici 37–38 tabel 1–2 v Prilogi I); (f) nikoli podatkov iz točk (b), (c) in (d) za obdobje od zadnjega četrtletja leta 2012 do tretjega četrtletja leta 2013; (g) nikoli podatkov iz točke (e) za obdobje od zadnjega četrtletja leta 2012 do tretjega četrtletja leta 2016.

7. NCB skupaj s podatki, ki se poročajo v skladu z odstavki 2 do 5, predložijo pojasnjevalne informacije o: (a) posameznih pomembnejših dogodkih, zaznanih v referenčnem četrtletju, če je obseg teh posameznih pomembnejših dogodkov najmanj 0,2 % četrtletnega bruto domačega proizvoda euroobmočja, če je njihov obseg znaten na nacionalni ravni ali če te informacije zahteva ECB, in (b) razlogih za popravke v primerjavi z zadnjimi nacionalnimi podatki, ki so jih poročale ECB v skladu s to smernico, če je obseg sprememb podatkov, ki jih povzročijo ti popravki, najmanj 0,2 % četrtletnega bruto domačega proizvoda euroobmočja, če je njihov obseg znaten na nacionalni ravni ali če te informacije zahteva ECB.

▼B

Člen 3

Prenos in objava podatkov s strani ECB

1. ECB prenese NCB agregate euroobmočja, ki jih objavi, in nacionalne podatke, zbrane v skladu s členom 2, kakor je navedeno v odstavkih 3 do 5 navedenega člena.

▼M3

2. ECB objavi agregate euroobmočja, ki jih pripravi, in nacionalne podatke, ki jih zbere v skladu s členom 2, kakor je navedeno v odstavkih 3 do 5 navedenega člena, kolikor Odbor za statistiko oceni za ustrezno, razen podatkov iz celic v vrsticah 16–29 tabel 3–7 in vrsticah 15–27 tabel 8–9 v Prilogi I (ki se nanašajo na nasprotna sektorja „euroobmočje razen domači“ in „rezidenti zunaj euroobmočja“).

▼B

3. Za objavo nacionalnih podatkov veljajo naslednje določbe: (a) nacionalni podatki se ne objavijo prej kot po sedmih dneh od izteka rokov za prenos, določenih v členu 4; in (b) nacionalni podatki, ki se nanašajo na sektor država, se aprila in oktobra vsako leto ne objavijo, dokler Evropska komisija v skladu z Uredbo Sveta (ES) št. 479/2009 z dne 25. maja 2009 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti ( 1 ), kakor je bila spremenjena, ne objavi dejanskih podatkov o javnofinančnem primanjkljaju in javnem dolgu za uporabo Protokola o postopku v zvezi s čezmernim primanjkljajem; in (c) nacionalni podatki iz člena 2(3)(b) se objavijo skupaj z informacijami, da so ti podatki začasni in/ali ocenjeni, kakor je ustrezno. Taka obravnava se lahko na utemeljeno zahtevo poročevalske NCB razširi na druge nacionalne podatke, zbrane v skladu z odstavkom 2, kakor je navedeno v odstavkih 3 do 5.

Člen 4

Roki

▼M3

1. NCB poročajo ECB dodatne podatke, navedene v členu 2(2), v 85 koledarskih dneh po koncu referenčnega četrtletja. Izvršilni odbor lahko ta rok po potrebi skrajša na 82 koledarskih dni, ob upoštevanju stališč Odbora za statistiko. Izvršilni odbor o svoji odločitvi brez nepotrebnega odlašanja obvesti Svet ECB. ECB obvesti NCB o vsaki spremembi obdobja za poročanje najmanj eno leto pred datumom prvega poročanja, za katerega se uporablja. NCB poročajo ECB povezane pojasnjevalne informacije v 87 koledarskih dneh po koncu referenčnega četrtletja.

▼B

2. Nacionalni podatki, navedeni v členu 2(3) do (5), in pojasnjevalni metapodatki, navedeni v členu 2(7), se poročajo ECB v roku, ki ni daljši od 100 koledarskih dni po koncu referenčnega četrtletja. Začenši s prvim prenosom v letu 2017 se nacionalni podatki in z njimi povezani metapodatki poročajo ECB v roku, ki ni daljši od 97 koledarskih dni po koncu referenčnega četrtletja.

3. Podatke, navedene v členu 3(1), ECB prenese NCB najkasneje na delovni dan ECB, ki sledi dnevu, ko ECB objavi podatke.

Člen 5

Sodelovanje s pristojnimi nacionalnimi organi

1. Kadar je vir nekaterih ali vseh podatkov in informacij, navedenih v členu 2, v pristojnosti nacionalnih organov, ki niso NCB, si NCB prizadevajo vzpostaviti trajno ureditev sodelovanja s temi organi, da se zagotovi prenos podatkov, ki je skladen s standardi in zahtevami iz te smernice, razen če je enak rezultat že dosežen na podlagi obstoječe nacionalne zakonodaje.

2. Če NCB v okviru tega sodelovanja ne more izpolniti zahtev iz členov 2 in 4, ker ji pristojni nacionalni organ ni zagotovil potrebnih podatkov ali informacij, ECB in NCB zadevo preučita skupaj s tem nacionalnim organom, da bi zagotovili pravočasno razpoložljivost informacij.

Člen 6

Standard za prenos

Zahtevane statistične informacije se dajo ECB na voljo v obliki, ki izpolnjuje zahteve iz Priloge II. Ta zahteva ne preprečuje uporabe drugih načinov prenosa statističnih informacij ECB kot nadomestne rešitve, dogovorjene med ECB in NCB.

Člen 7

Kakovost

1. ECB in NCB spremljajo in spodbujajo kakovost podatkov, ki se poročajo ECB.

▼M2

2. Izvršilni odbor ECB vsaki dve leti poroča Svetu ECB o kakovosti četrtletnih finančnih računov. Izvršilni odbor to poročilo predloži Svetu ECB do 30. junija v letu, ki sledi vsakemu zadevnemu dvoletnemu obdobju. Prvo dvoletno poročilo se predloži do 30. junija 2023.

▼M2

3. Poročilo iz odstavka 2 obravnava najmanj naslednje:

(a) zajetje podatkov;

(b) stopnjo njihove usklajenosti z ustreznimi opredelitvami in

(c) obseg popravkov.

4. Izvršilni odbor lahko po predložitvi poročila Svetu ECB v skladu z odstavkom 2 to poročilo ali njegov izvleček da na voljo javnosti.

5. Kadar Izvršilni odbor ugotovi resne težave s kakovostjo podatkov, lahko po potrebi Svetu ECB predloži dodatna poročila.

▼B

Člen 8

Poenostavljen postopek spreminjanja

Izvršilni odbor ECB je upravičen, da ob upoštevanju stališč Odbora za statistiko izvede tehnične spremembe prilog k tej smernici, pod pogojem, da te spremembe ne spremenijo osnovnega konceptualnega okvira niti ne vplivajo na breme poročanja. Izvršilni odbor o kateri koli taki spremembi brez nepotrebnega odlašanja obvesti Svet ECB.

Člen 9

Razveljavitev

Smernica ECB/2002/7 se razveljavi s 1. septembrom 2014. Sklicevanja na razveljavljeno smernico se razlagajo kot sklicevanja na to smernico.

Člen 10

Končni določbi

1. Ta smernica je naslovljena na vse centralne banke Eurosistema.

2. Ta smernica začne učinkovati 1. septembra 2014.

▼M3









PRILOGA I

ZAHTEVE ZA POROČANJE PODATKOV







Povzetek zahtev za podatke Člen Vsebina Tabele Vrsta podatkov Referenčno obdobje Datum prvega poročanja Roki Opombe Stanja Transakcije Druge spremembe obsega 2(2) 4(1) Dodatni podatki; samo črno osenčene celice – razen razčlenitve drugih finančnih institucij T1 – finančna sredstva T2 – obveznosti T4 – kratkoročna posojila (okk) T5 – dolgoročna posojila (okk) Od četrtega četrtletja leta 2012 naprej September 2014 Končni datum referenčnega četrtletja (t)+85 (pojasnjevalne informacije na t+87) — Črno osenčene celice v stolpcu H prostovoljno — Črno osenčene celice v vrsticah 3 in 17 stolpca B v T4 in T5 prostovoljno — S pojasnjevalnimi informacijami 2(2) 4(1) Dodatni podatki; samo črno osenčene celice – razčlenitev drugih finančnih institucij T1 – finančna sredstva T2 – obveznosti Od četrtega četrtletja leta 2013 naprej Junij 2022 t+85 (pojasnjevalne informacije na t+87) — Črno osenčene celice v stolpcih E.1–E.3 — S pojasnjevalnimi informacijami 2(2) 4(1) Dodatni podatki; samo črno osenčene celice – razčlenitev drugih finančnih institucij T4 – kratkoročna posojila (okk) T5 – dolgoročna posojila (okk) Od četrtega četrtletja leta 2013 naprej Marec 2024 t+85 (pojasnjevalne informacije na t+87) — Črno osenčene celice v vrsticah 8–10 in 22–24 stolpcev E.1–E.3 — S pojasnjevalnimi informacijami 2(3)(a) 2(5) 3(2) 3(3)(a), (b) 4(2) Nacionalni podatki; vse celice – razen neposrednih tujih naložb, shem zavarovanja in pokojninskih shem ter razčlenitve drugih finančnih institucij T1 – finančna sredstva T2 – obveznosti T3 – vloge (okk) T4 – kratkoročna posojila (okk) T5 – dolgoročna posojila (okk) Od četrtega četrtletja leta 2012 naprej September 2014 t+97 — S pojasnjevalnimi informacijami — Podatki v vrsticah 16–29 v T3–T5 se prilagodijo, da odražajo sestavo euroobmočja — Podatki v vrsticah 16–29 v T3–T5 se ne objavijo 2(3)(a) 3(3)(a)4(2) Nacionalni podatki – neposredne tuje naložbe T1 – finančna sredstva T2 – obveznosti Od četrtega četrtletja leta 2013 naprej Marec 2023 t+97 — Podatki v celicah 2, 12, 16, 22, 24, 43 in 45 — S pojasnjevalnimi informacijami 2(3)(a) 3(3)(a)4(2) Nacionalni podatki – sheme zavarovanja in pokojninske sheme T1 – finančna sredstva T2 – obveznosti Od četrtega četrtletja leta 2016 naprej Marec 2023 t+97 — Podatki v vrsticah 33–34 in 37–38 — S pojasnjevalnimi informacijami 2(3)(a) 3(3)(a), (b) 4(2) Nacionalni podatki – razčlenitev drugih finančnih institucij T1 – finančna sredstva T2 – obveznosti Od četrtega četrtletja leta 2013 naprej Junij 2022 t+97 — Podatki v stolpcih E.1–E.3 — S pojasnjevalnimi informacijami 2(3)(a) 3(3)(a), (b) 4(2) Nacionalni podatki – razčlenitev drugih finančnih institucij T3 – vloge (okk) T4 – kratkoročna posojila (okk) T5 – dolgoročna posojila (okk) T6 – kratkoročni dolžniški vrednostni papirji (okk) T7 – dolgoročni dolžniški vrednostni papirji (okk) T8 – delnice, ki kotirajo na borzi (okk) T9 – delnice ali enote investicijskih skladov (okk) Od četrtega četrtletja leta 2013 naprej Marec 2024 t+97 — Podatki v stolpcih E.1–E.3 v T4–T9 — Podatki v vrsticah 8–10 in vrsticah 22–24 v T3–T7 ter vrsticah 7–9 in vrsticah 20–22 v T8–T9 — S pojasnjevalnimi informacijami 2(3)(b) 2(5) 3(2) 3(3)(c) 4(2) Nacionalni podatki; vse celice – pretekli podatki T1 – finančna sredstva T2 – obveznosti T3 – vloge (okk) T4 – kratkoročna posojila (okk) T5 – dolgoročna posojila (okk) Od prvega četrtletja leta 1999 do tretjega četrtletja leta 2012 September 2017 t+97 — S pojasnjevalnimi informacijami — Stolpca J in K v T1 in T2 prostovoljno — Podatki v vrsticah 16–29 v T3–T5 se prilagodijo, da odražajo sestavo euroobmočja — Podatki v vrsticah 16–29 v T3–T5 se ne objavijo — Najboljše ocene od prvega četrtletja leta 1999 do četrtega četrtletja leta 2002 2(4) 2(5) 3(2) 3(3)(a), (b) 4(2) Nacionalni podatki; vse celice T6 – kratkoročni dolžniški vrednostni papirji (okk) T7 – dolgoročni dolžniški vrednostni papirji (okk) T8 – delnice, ki kotirajo na borzi (okk) T9 – delnice investicijskih skladov (okk) Od četrtega četrtletja leta 2013 naprej September 2015 t+97 — S pojasnjevalnimi informacijami — Podatki v vrsticah 16–29 v T6–T7 in vrsticah 15–27 v T8–T9 se prilagodijo, da odražajo sestavo euroobmočja — Podatki v vrsticah 16–29 v T6–T7 in vrsticah 15–27 v T8–T9 se ne objavijo









PRILOGA II

Tabela 1:

Finančna sredstva1), 2)

Tabela 2:

Obveznosti 1), 2)

Tabela 3:

Vloge (F.22+F.29)1), 2)

Tabela 4:

Kratkoročna posojila (F.41)1)

Tabela 5:

Dolgoročna posojila (F.42)1)

Tabela 6:

Kratkoročni dolžniški vrednostni papirji (F.31)1)

Tabela 7:

Dolgoročni dolžniški vrednostni papirji (F.32)1)

Tabela 8:

Delnice, ki kotirajo na borzi (F.511)1)

Tabela 9:

Delnice ali enote investicijskih skladov (F.52)1)

▼B









PRILOGA II

PRENOS PODATKOV EVROPSKI CENTRALNI BANKI

Nacionalne centralne banke (NCB) uporabljajo za elektronski prenos statističnih informacij, ki jih zahteva Evropska centralna banka (ECB), rešitve, ki jih zagotavlja Evropski sistem centralnih bank (ESCB) in temeljijo na informacijski infrastrukturi ESCB. Izmenjava podatkov znotraj ESCB temelji na formatu za izmenjavo statističnih podatkov in metapodatkov (SDMX). Ta zahteva ne preprečuje uporabe drugih načinov prenosa statističnih informacij ECB kot dogovorjene nadomestne rešitve.

NCB upoštevajo spodaj navedena priporočila, da se zagotovi zadovoljivo delovanje prenosa podatkov:

(i) Popolnost: NCB poročajo vse zahtevane ključe. Opustitev poročanja ključev ali poročanje ključev, ki niso uvrščeni na seznam, se bo štelo za nepopolno poročanje. Če manjka kak podatek opazovanja, se to zabeleži z uporabo ustrezne oznake statusa opazovanja.

(ii) Računovodske enakosti in dogovor o označevanju podatkov: NCB morajo izvesti pravila preverjanja, preden prenesejo podatke ECB.

Kadar so popravki narejeni samo na nekaterih ključih, se pravila preverjanja uporabijo za celotno poročilo.